

**Қазақстан Республикасының Ұлттық Банкі Басқармасының "Сақтандыру (қайта сақтандыру) ұйымдарының жылдық қаржылық есебін ұсыну және жариялау тәртібі, нысандары мен мерзімдері туралы" 2003 жылғы 6 желтоқсандағы N 442 қаулысына толықтырулар енгізу туралы**

***Күшін жойған***

Қазақстан Республикасы Ұлттық Банкі Басқармасының 2004 жылғы 22 қарашадағы N 161 қаулысы. Қазақстан Республикасының Әділет министрлігінде 2004 жылғы 20 желтоқсанда тіркелді. Тіркеу N 3290. Күші жойылды - ҚР Ұлттық Банкі Басқармасының 2010.11.01 № 88 Қаулысымен

      Ескерту. Күші жойылды - ҚР Ұлттық Банкі Басқармасының 2010.11.01 № 88 (2011.07.01 бастап қолданысқа енгізіледі) Қаулысымен.

      Сақтандыру брокерлерінің қаржылық есебін ұсыну тәртібін реттеу мақсатында Қазақстан Республикасы Ұлттық Банкінің Басқармасы ҚАУЛЫ ЕТЕДІ:   
      1. Қазақстан Республикасының Ұлттық Банкі Басқармасының "Сақтандыру (қайта сақтандыру) ұйымдарының жылдық қаржылық есебін ұсыну және жариялау тәртібі, нысандары мен мерзімдері туралы" 2003 жылғы 6 желтоқсандағы N 442  қаулысына (Қазақстан Республикасының нормативтік құқықтық актілерін мемлекеттік тіркеу тізілімінде N 2639 тіркелген, Қазақстан Республикасы Ұлттық Банкінің "Қазақстан Ұлттық Банкінің Хабаршысы" және "Вестник Национального Банка Казахстана" баспасөз басылымдарында 2003 жылғы 15-31 желтоқсанда жарияланған) мынадай толықтырулар енгізілсін:

      атауы "Сақтандыру (қайта сақтандыру) ұйымдарының" деген сөздерден кейін "және сақтандыру брокерлерінің" деген сөздермен толықтырылсын;

      1-тармақта:   
      бірінші абзацта "Сақтандыру (қайта сақтандыру) ұйымдары" деген сөздерден кейін "және сақтандыру брокерлері" деген сөздермен толықтырылсын;   
      жетінші абзацта "Сақтандыру (қайта сақтандыру) ұйымы" деген сөздерден кейін "және сақтандыру брокерлері" деген сөздермен толықтырылсын;   
      сегізінші абзацта "сақтандыру (қайта сақтандыру) ұйымдары" деген сөздерден кейін "және сақтандыру брокерлері" деген сөздермен толықтырылсын;

      2-тармақта:   
      бірінші абзацта "Сақтандыру (қайта сақтандыру) ұйымдары" деген сөздерден кейін "және сақтандыру брокерлері" деген сөздермен толықтырылсын;   
      3) тармақшада "сақтандыру (қайта сақтандыру) ұйымдары" деген сөздерден кейін "және сақтандыру брокерлері" деген сөздермен толықтырылсын;

      1-5-қосымшалардың жоғарғы оң жақ бұрыштағы "сақтандыру (қайта сақтандыру) ұйымдарының" деген сөздерден кейін "және сақтандыру брокерлерінің" деген сөздермен толықтырылсын;

      1-4-қосымшалардың атауындағы "Сақтандыру (қайта сақтандыру) ұйымының" деген сөздерден кейін "және сақтандыру брокерінің" деген сөздермен толықтырылсын;

      5-қосымшада:   
      2-тармақта:   
      2) тармақшада "сақтандыру (қайта сақтандыру) ұйымы" деген сөздерден кейін "/сақтандыру брокері" деген сөздермен толықтырылсын;   
      5) тармақшада "сақтандыру (қайта сақтандыру) ұйымы" деген сөздерден кейін "/және сақтандыру брокері" деген сөздермен толықтырылсын.

      2. Осы қаулы 2005 жылғы 1 ақпаннан бастап қолданысқа енгізіледі.

      3. Бухгалтерлік есеп департаменті (Шалғымбаева Н.Т.):   
      1) Заң департаментімен (Шәріпов С.Б.) бірлесіп осы қаулыны Қазақстан Республикасының Әділет министрлігінде мемлекеттік тіркеу шараларын қабылдасын;   
      2) осы қаулы Қазақстан Республикасының Әділет министрлігінде мемлекеттік тіркелген күннен бастап он күндік мерзімде оны Қазақстан Республикасы Ұлттық Банкінің мүдделі бөлімшелеріне және аумақтық филиалдарына, Қазақстан Республикасының қаржы нарығын және қаржы ұйымдарын реттеу мен қадағалау агенттігіне, сақтандыру (қайта сақтандыру) ұйымдарына және сақтандыру брокерлеріне жіберсін.

      4. Қазақстан Республикасының Ұлттық Банкі басшылығының қызметін қамтамасыз ету басқармасы (Терентьев А.Л.) осы қаулыны алған күннен бастап үш күндік мерзімде оны Қазақстан Республикасының бұқаралық ақпарат құралдарында жариялауға шаралар қабылдасын.

      5. Осы қаулының орындалуын бақылау Қазақстан Республикасының Ұлттық Банкi Төрағасының орынбасары Н.Қ.Абдулинаға жүктелсiн.

*Ұлттық Банк*   
*Төрағасы*

*"КЕЛІСІЛГЕН"*   
*Қазақстан Республикасы*   
*Қаржы нарығы мен қаржы*   
*ұйымдарын реттеу және*   
*қадағалау агенттігінің*   
*Төрағасы*   
        
*2004 жылғы 26 қараша*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК